Πριν από λίγο καιρό, μπουχτισμένος με το συγκαταβατικό τρόπο που αντιμετώπιζαν ακόμα και πολλοί «σοβαροί» το Sin Boy, είχα γράψει ένα άρθρο με υπότιτλο:

Δεν πέρασε πολύς καιρός και τα βρήκαμε μπροστά μας. Και φαντάζομαι ότι πάλι πολλοί θα πουν, έλα μωρέ, αφού αρέσει στα παιδάκια (ωραίο πρότυπο), τρελός είναι, δεν τα εννοεί, «έτσι είναι οι τράπερς, κακά παιδιά», ή θα βρουν οποιαδήποτε άλλη δικαιολογία.

Κι όμως, όπως και στην Έφη Θώδη, υπάρχουν και οι καθωσπρέπει που του φούσκωσαν τα μυαλά, που του είπαν «είσαι κάτι σπουδαίο» αντί για «είσαι ένα novelty act που με καραγκιοζιλίκια έγινες για λίγο διάσημος» και το μυαλό του εξερράγη.

Κι όταν λέμε για meltdown το εννοούμε. Χτες ανακοίνωσε με μεσσιανικό τρόπο ότι αλλάζει όνομα σε lil Jesus, ταυτίστηκε με τον Μάικλ Τζάκσον και δήλωσε πως τον κυνηγούν οι Illuminati να τον σκοτώσουν.

Αν κάποτε ήταν χαριτωμένο, τώρα πια είναι φρικαλέο.

Τα στόριζ του του προσφέρουν φρέσκια δημοσιότητα αλλά και, ελπίζω τουλάχιστον, δείχνουν με τον πιο αποφασιστικό τρόπο πως ο «βασιλιάς» είναι γυμνός.

Ανέβασε δεκάδες ή και εκατοντάδες γραπτά χτες το βράδυ, μετά είπε ότι θα πάει να κοιμηθεί και μετά ξαναανέβασε άλλα τόσα.

Να μια μικρή επιλογή. Προσπαθήστε να ακολουθήσετε τη σκέψη του…

Πέρα απ’ το ότι ο άνθρωπος χρειάζεται βοήθεια (χτες), νομίζω πως το κείμενο που έγραψα πριν από ακριβώς ένα μήνα είναι και πάλι επίκαιρο…

*ΔΕΙΤΕ ΕΠΙΣΗΣ: